คือเป็นคนขี้ลืมอะคะ.กินยาคุมกำเนิดเเล้ว5วันเเต่ชอบลืมมันกินไม่ต่อเนื่องเเล้วไปมีอะไรกับเเฟนเเฟนเผลอหลั่งใน.มันจะท้องไหมคะ
สวัสดีค่ะ หากได้เริ่มทานยาคุมกำเนิดภายใน 1-5 วัน นับจากวันแรกที่มีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันที แต่หากไม่ได้เริ่มทานยาคุมกำเนิดภายใน 1-5 วัน นับจากวันแรกที่มีประจำเดือนมา ยาคุมจะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วันก่อนค่ะ ดังนั้น หากทานไปเพียง 5 วัน ก็จะมีโอกาสตั้งครรภ์ได้ ในกรณีนี้ ควรพิจารณาทานยาคุมฉุกเฉินร่วมไปด้วยค่ะสำหรับในกรณีที่ทานยาคุมกำเนิดอย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหลังทานยา ไม่มีท้องเสีย ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์ได้น้อยกว่า 1% แต่หากมีการลืมทานยาในบางวัน โอกาสในการตั้งครรภ์ก็ย่อมมีมากขึ้นค่ะหากเป็นคนขี้ลืมบ่อย อาจเปลี่ยนมาใช้การฉีดยาคุมกำเนิดแทน โดยเมื่อทานยาคุมจนครบ 21 เม็ด และได้มีประจำเดือนมา ก็ให้เริ่มฉีดยาคุมกำเนิดได้เลย หรือหากทานยาจนถึงเม็ดแป้ง (สำหรับชนิด 28 เม็ด) แล้วมีประจำเดือนมา ก็ให้เริ่มฉีดยาคุมกำเนิดได้เลยค่ะ